Diari Oficial de la Generalitat Valenciana


Sumari del DOGV 8210, del 11-01-2018 (2017/11232)

Informació pública del projecte bàsic i d'execució de carril d'alentiment en passeig Francisco Brines i conveni urbanístic entre l'Ajuntament d'Oliva i la mercantil Lidl Supermercados, SAU.
---------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8210

Data del DOGV
:   11-01-2018

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2017/11966


Data del document
:   29-11-2017

Organisme emissor
:   Ajuntament d'Oliva

Tipus de document
:   Anunci

Descriptors 

:   * Oliva
    * administració local
    * pla d'urbanisme

Informació pública del projecte bàsic i d'execució de carril d'alentiment en passeig Francisco Brines i conveni urbanístic entre l'Ajuntament d'Oliva i la mercantil Lidl Supermercados, SAU.  
  
 [2017/11275]  
El Ple de l'Ajuntament, en sessió extraordinària celebrada el dia 23 de novembre de 2017, va adoptar acord d'aprovar inicialment la proposta de conveni urbanístic a subscriure entre l'Ajuntament d'Oliva i la mercantil Lidl Supermercados, SAU, així com el projecte bàsic i d'execució presentat per l'expressada mercantil per a l'habilitació i execució d'un carril d'alentiment en el passeig Francisco Brines per a accés a la parcel·la en què s'ubicarà una instal·lació de supermercat.  
  
Les clàusules del conveni són les següents:  
  
«Primera. La mercantil Lidl Supermercados, SAU presentarà per a la seua aprovació per l'Ajuntament, basant-se en la proposta d'execució de nou encreuament amb carril d'alentiment en passeig Poeta Francisco Brines, un projecte tècnic de reurbanizacio parcial i adequació del passeig Poeta Francisco Brines per a la regulació i ordenació dels accessos a la parcel·la del supermercat.  
L'indicat projecte s'acompanya d'estudi de tràfic que, a més de la zona del passeig Francisco Brines, comprendrà aquelles vies publiques de l'àmbit del sector 2 que puguen vore's afectades pel tràfic que genere l'activitat del supermercat.  
  
Segona. Una vegada aprovat el present conveni i el projecte tècnic que en forma part, la mercantil Lidl Supermercados, SAU sol·licitarà la llicència d'obres, que es considera necessària a l'empara del que disposa l'article 215.2n de la Llei 5/2014, de 25 de juliol.  
La concreta execució de les obres compreses en l'indicat projecte tècnic serà de compte exclusiu de la mercantil Lidl Supermercados, SAU, que, a tals efectes contractarà l'empresa constructora amb capacitat legal per a la realització de les obres.  
De la mateixa manera, la mercantil Lidl Supermercados, SAU assumirà el cost íntegre de la reordenació del tràfic i senyalització viària, tant del passeig Poeta Francisco Brines com dels carrers adjacents a la parcel·la del supermercat que estiguen afectats, tot això en la forma que determine la policia local.  
Amb independència i sense perjuí de les funcions pròpies de la direcció de les obres, l'execució d'aquestes serà supervisada per personal dels serveis tècnics del Departament d'Urbanisme que es designen a aquest efecte per l'Alcaldia.  
  
Tercera. A la finalització de les obres compreses en el projecte se sol·licitarà de l'Ajuntament la recepció d'aquestes a través de la formalització de la corresponent acta de recepció que serà subscrita amb l'informe favorable previ dels serveis tècnics municipals. La recepció de les obres tindrà, en tot cas, caràcter provisional.  
La mercantil Lidl Supermercados, SAU justificarà, junt amb l'escrit pel qual sol·licite la recepció, la constitució d'aval bancari, a favor de l'Ajuntament d'Oliva, per import del 10 % del pressupost d'execució material del projecte per a respondre de les condicions de qualitat de les obres i reparació de possibles vicis ocults i que li serà tornat, amb l'informe favorable previ dels serveis tècnics municipals, una vegada transcorregut el termini d'un any des de la recepció provisional, i s'entendran rebudes en eixe moment les obres de forma definitiva.  
  
  
Quarta. El present conveni, al tindre per objecte actuacions que afecten vies públiques de titularitat municipal, té naturalesa juridicoadministrativa a tots els efectes legals que es deriven de la seua tramitació, execució i terminació, així com per a la interpretació d'aquestx, conservant l'Ajuntament, en tot moment, les seues competències i facultats legals sobre el domini públic i l'ordenació del tràfic.»  
  
  
En el no previst en aquest caldrà ajustar-se al que disposa l'article 47 i següents de la Llei 40/2015, d'1 d'octubre, de règim jurídic del sector públic i article 86 de la Llei 39/2015, d'1 d'octubre, de procediment administratiu comú de les administracions publiques.  
La mercantil Lidl Supermercados, SAU ha presentat un projecte de reordenació i regulació del tràfic rodat per a possibilitar l'accés de vehicles a l'interior del recinte de l'indicat supermercat en les més adequades condicions de fluïdesa i seguretat, per mitjà de la reurbanització i adequació parcial de la via pública passeig Poeta Francisco Brines, així com la regulació del finançament d'aquestes actuacions, incloses les marques vials i la senyalització de tràfic i reposició d'aquelles instal·lacions de subministraments urbans que puguen vore's afectades per aquestes actuacions.  
De conformitat amb el que disposen els articles 173 i 174, en relació amb l'article 57 de la Llei 5/2014, de 25 de juliol, ambdós documents, el conveni i el projecte tècnic se sotmeten a informació pública, per un període de 20 dies hàbils a comptar des de l'endemà de la publicació de l'anunci en el DOGV.  
La documentació administrativa està exposada en el Departament d'Urbanisme de l'Ajuntament (edif. Almàssera, c/ Major) perquè els interessats l'examinen i la consulten.  
  
Oliva, 29 de novembre de 2017.- L'alcalde: David González Martínez.